ai4bharat/Pralekha huggingface dataset:
وزارت خزانہ
پریس کمیونیکیشن
چھ اعشاریہ دو صفر  فیصد ایف ای آر ٹی سی او جی او آئی ایس پی ایل بونڈ 2022 کی ادائیگی
’چھ اعشاریہ دو صفر  فیصد ایف ای آر ٹی سی او جی او آئی ایس پی ایل بونڈ2022‘ کا بقایا بیلنس، بمطابق 23 دسمبر 2022  کے برابر ادائیگی کے قابل ہے۔ مذکورہ تاریخ سے اس پر کوئی سود نہیں لیا جائے گا۔ کسی بھی ریاستی حکومت کی طرف سےقابل مذاکرہ عناصر کے قانون 1881 کے تحت، ادائیگی کے دن چھٹی کا اعلان کرنے کی صورت میں، قرض کی ادائیگی اس ریاست میں ادائیگی کرنے والے دفاتر کے ذریعہ، گزشتہ کام کرنے کے دن پر کی جائے گی۔
تمسکات سے متعلق سرکاری ضابطوں 2007 کے ذیلی ضوابط 24 اور 24 کے مطابق، میچورٹی کی ادائیگی، ذیلی جنرل لیجر یا جزوی ذیلی جنرل لیجر اکاؤنٹ یا اسٹاک سرٹیفکیٹ کی شکل میں موجود سرکاری سیکیورٹی کے اندراج شدہ ہولڈر کو آگے بڑھائی جاتی ہے جسے ایک پے آرڈر کے ذریعے کیا جائے گا ،جس میں اس کے بینک اکاؤنٹ کی متعلقہ تفصیلات شامل ہوں یا کسی ایسے بینک میں ہولڈر کے اکاؤنٹ میں رقم جمع کرنے کے ذریعے کیا جائے گا، جس میں الیکٹرانک ذرائع سے رقوم کی وصولی کی سہولت موجود ہو۔
تمسکات کے سلسلے میں ادائیگی کرنے کے مقصد کے لیے، اصل سبسکرائبر یا اس طرح کی سرکاری تمسکات کے بعد کے ہولڈرز، اپنے بینک اکاؤنٹ کی متعلقہ تفصیلات پہلے سے جمع کرائیں گے۔
تاہم، برقی ذرائع سے رقوم کی وصولی کے لیے بینک اکاؤنٹ/مینڈیٹ کی متعلقہ تفصیلات کی عدم موجودگی میں، مقررہ تاریخ پر قرض کی واپسی میں سہولت فراہم کرنے کے لیے، ہولڈرز ،پبلک ڈیبٹ دفاتر، ٹریژریز/ ذیلی ٹریژریز اور اسٹیٹ بینک آف انڈیا کے خزانے اور شاخیں  میں، باضابطہ طور پر ڈسچارج شدہ تمسکات کو ، ادائیگی کی مقررہ تاریخ سے 20 دن پہلےٹینڈر کر سکتے ہیں۔
ڈسچارج ویلیو وصول کرنے کے طریقہ کار کی مکمل تفصیلات ، مذکورہ ادائیگی کرنے والے کسی بھی دفاتر سے حاصل کی جا سکتی ہیں۔
حکومت ہند
وزارت خزانہ
اقتصادی امور کا محکمہ
بجٹ ڈویژن
نارتھ بلاک،
نئی دہلی-110 001
بتاریخ: 02 دسمبر 2022
سٹرک ٹرانسپورٹ اور شاہراہوں کی وزارت
کیرالہ میں قومی شاہراہوں کی ترقی
سڑک، ٹرانسپورٹ اور شاہراہوں کی مرکزی وزارت نے کیرالہ میں 19800 کروڑ روپے کی لاگت سے قومی شاہراہوں کے کام کی ذمہ داری کو پورا کرنے کا بیڑا اٹھایا ہے اور ان پروجیکٹوں کو 224 تک مکمل کرلیے جانے کا امکان ہے۔ 5327 کروڑ روپے کی رقم کے ساتھ 549 کلو میٹر کے 30 پروجیکٹس زیر نفاذ ہیں یعنی ان پر کام چل رہا ہے۔
- کیرالہ میں ڈی پی آر پری یوجنائیں، این ایچ آئی، قومی شاہراہ 66 پر 9 پروجیکٹس کے لئے ڈی پی آر پیشگی کے مرحلے میں ہیں۔ اس کے تحت 372.96 کلو میٹر کی تعمیر پر 14260.46 کروڑ روپے کی لاگت آنے کا اندازہ ہے۔
- ا س میں سے 3 پروجیکٹس 117.83 کلو میٹر لمبے ہیں جن پر 467.18 کروڑ روپے کی لاگت آنے کا اندازہ ہے۔ اس کے لئے کام کی تقسیم اسی مالی سال میں کیے جانے کا منصوبہ ہے۔
- اس کے علاوہ کیرالہ میں 7 پروجیکٹس جن کی کل لمبائی 847.44 کلو میٹر ہے، کو بھارت مالا پری یوجنا میں شامل کیاگیا ہے۔ ان کے لئے سبھی ڈی پی آر تیاری مرحلے میں ہے۔
- ایک پروجیکٹ قومی شاہرا 66 پر ارور سے تھرورارور تھیکو کے درمیان 13 کلو میٹر لمبے شاہراہ  پر ایلی ویٹیڈ شاہراہ کی تعمیر کی جانی ہے۔
قومی شاہراہ 85 قومی شاہراہ 744 اور قومی شاہراہ 966 سے ہونے والے فائدے:
- یہ پروجیکٹس فی الحال ڈی پی آر تیار کیے جانے کے مرحلے میں ہے۔ ان پروجیکٹس کے تحت کام کی تقسیم اگلے مالی سال میں کیے جانے منصوبہ ہے۔
- مذکورہ پروجیکٹس کیرالہ کی ریڑ کی ہڈی ہیں اور یہ کیرالہ ریاست میں ایسٹ ویسٹ  کنکٹی ویٹی فراہم کریں گے۔
- قومی شاہراہ 85 ارناکولم مووتوپوزہ کوتھم منگلم، منار دیوی کلم، تھینی وغیرہ کو جوڑتا ہے۔
- قومی شاہراہ 744 کولمکوندار، کوٹارک کارا، پونا لور، تھین مالا، شیگوٹی کو جوڑتا ہے۔
- قومی شاہراہ 966 کوزی کوڈ، کونڈوٹی، مالا پورم، پیرن، تھلم آنا،منارک کڑ، پلکڑ وغیرہ کو جوڑتا ہے۔
- یہ پروجیکٹس ریاستوں کے مختلف ساحلی، بندرگاہی علاقوں کو تمل ناڈو اور کرناٹک ریاستوں سے بہتر رابطہ فراہم کرائیں گے۔
...............................................................
م ن، ح ا، ع ر
U-6340
(Visitor Counter : 96
وزارت خزانہ
نیلامی برائے فروخت  5.22فیصد جی ایس 2025'
نیلامی برائے فروخت  کے لئے نیلامی ، 6.19 فیصد جی ایس 2034'
اور نیلامی برائے فرخت '7.16 فیصد جی ایس 2050'
نئی دہلی18 اگست 2020 ۔ حکومت ہند نے قیمت کی بنیاد پر بولی کےذریعے 12000 کروڑ روپئے  کی نوٹیفائیڈ رقم کی فروخت  کے لئے  سرکاری اسٹاک 2025 ء کے 5.22 فی صد ،  منافع کی بنیاد پر بولی کے ذریعے 11000 کروڑ روپئے  کی نوٹیفائیڈ رقم کے لئے نئے سرکاری اسٹاک 2034ء کے 6.19 فی صد اور  قیمت کی بنیاد پر نیلامی کے ذریعے 7000 کروڑ روپئے  کی نوٹیفائیڈ رقم کے لئے نئے سرکاری اسٹاک 2050 ء کے7.16 فیصدقیمت کی بنیاد پر نیلامی کا اعلان کیا ہے۔ حکومت ہند کو مذکورہ بالا تمسکات میں ہر ایک کے لئے یا ایک سے زیادہ کے لئے 2000 کروڑ روپئے کے اضافی سبسکربشن کو روکنے کا اختیار ہے۔ یہ نیلامی ریزرو بینک آف اندیا کے ممبئی دفتر واقع فورٹ، ممبئی کے ذریعہ21 اگست 2020 کو قینت تعین کرنے کے ایک سے زیادہ طریقوں سے ہو گی۔
اسٹاک کی سیل کے تحت نوٹیفائیڈ رقم کا 5 فی صد حصہ اہل افراد اور اداروں کو غیر مقابلہ جاتی بنیادوں کی سہولت کی اسکیم کے تحت سرکاری تمسکات نیلامی کے قواعد کے تحت کیا جائے گا ۔
دونوں یعنی مقابلہ جاتی اور غیر مقابلہ جاتی بولیوں کو الیکٹرانک فارمیٹ میں21 اگست ، 2020 ء کو ریزرو بینک آف انڈیا کور بینکنگ سولیوشن  کے طریقے سے داخل کی جانی ہیں ۔ غیر مقابلہ جاتی بولیوں کو صبح 10.30 بجے سے لے کر11.00 بجے کے درمیان داخل کیا جانا چاہیئے اور مقابلہ جاتی بولیوں کو صبح 10.30 بجے سے لے کر 11.30 کے درمیان تک داخل کیا جانا لازم ہے ۔
نیلامی کے نتائج کا اعلان 21اگست ، 2020 ء  کو کیا جائے گا اور کامیاب طور سے بولی لگانے والے افراد کو 24 اگست ، 2020ء  ادائیگی کر دینی لازمی ہو گی ۔
مذکورہ اسٹاک ’ مرکزی حکومت کے تمسکات سے متعلق سودوں کے قواعد اور رہنما خطوط کے تحت ‘ ’’ جب جاری کئے گئے ‘‘ کی سہولت سے آراستہ ہوں گے ۔ اس سلسلے میں ریزرو بینک آف انڈیا نے اپنے سرکولر نمبر آر بی آئی / 19-2018 / 25 بتاریخ 24 جولائی ، 2018 ء میں ضروری تفصیلات فراہم کی ہوئی ہیں ، جن میں وقتاً فوقتاً ترمیم ہوتی رہتی ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ع س ۔ رم
18-08-2020
U-4602
(Visitor Counter : 104
وزیراعظم کا دفتر
وزیر اعظم کی برج واٹر ایسو سی ایٹس کے شریک بانی جناب رے ڈیلیو سے ملاقات
وزیر اعظم جناب نریندر مودی نے آج امریکہ کے شہر نیو یارک میں امریکی سرمایہ کار ، مصنف اور ہیج فنڈ ،برج واٹر ایسو سی ایٹس کے شریک بانی جناب رے ڈیلیو سے ملاقات کی۔
جناب ڈیلیو کے ساتھ اپنی بات چیت میں ، وزیر اعظم نے عمل آوری میں کمی اور بڑی تعداد میں قانونی ضابطوں کو ناقابل تعزیر قرار دینے سمیت اقتصادی نمو کے فروغ کی غرض سے حکومت کے ذریعہ کی گئیں اصلاحات کو اجاگر کیا۔ وزیر اعظم نے جناب ڈیلیو کو بھارت میں مزید سرمایہ کاری کرنے کی دعوت دی۔
جل شکتی وزارت
جل شکتی کے مرکزی وزیر نے میگھالیہ میں جل جیون مشن پر عملدرآمد کے سلسلے میں تشویش کا اظہار کیا
نئی دہلی،9 جون، 2020، جل شکتی کے مرکزی وزیر جناب گجیندر سنگھ شیخاوت نے میگھالیہ کے وزیر اعلیٰ کے نام اپنے خط میں ریاست میں جل جیون مشن  کی سست پیشرفت پر تشویش کا اظہار کیا ہے۔ ریاست کا منصوبہ ہے کہ وہ دسمبر 2022 تک تمام دیہی گھروں کو نل کے کنکشن فراہم کردے گی۔ جیسا کہ وزیر اعظم جناب نریندر مودی نے یوم آزادی کی اپنی پچھلی تقریر میں اعلان کیا تھا ، ریاستیں جے جے ایم پر عمل درآمد کر رہی ہیں جس کا مقصد 2024 تک ہاؤس ہولڈ ٹیپ کنکشن اسکیم ایف ایچ ای سیز کے ذریعے ہر گھرانے کو پینے کا صاف پانی فراہم کرنا ہے۔ یہ مشن دیہی خواتین خاص طور پر لڑکیوں کو سکیورٹی اور وقار فراہم کرنے کا ایک ذریعہ ہے۔
مقررہ وقت کے اندر جے جے ایم کا ہدف حاصل کرنے کے لیے اچھی منصوبہ بندی پر زور دیتے ہوئے جل شکتی کے وزیر نے وزیر اعلیٰ پر زور دیا کہ وہ ریاست کے 3891 گاؤوں میں ‘مہم کے طریقے پر’ فوری طور پر کام شروع کریں۔ درج فہرست ذاتوں/ درج فہرست قبیلوں کی زیادہ آبادی والے گاؤوں، بستیوں اور سنسند آدرش گرام یوجنا کے تحت آنے والے گاؤوں پر خصوصی توجہ دی جائے گی۔
سال 2019-20 کے دوران 1.17 لاکھ گھروں کو نل کے کنکشن فراہم کرنے کے نشانے کے برخلاف صرف1800 نل کے کنکشن دیئے گئے ہیں۔اس کے علاوہ میگھالیہ کے لیے 2019-20 میں 86.20 کروڑ روپئے مختص کیے گئے تھے لیکن کام کی سست پیش رفت کی وجہ سے صرف 43.01 کروڑ روپئے جاری کیے گئے جن میں سے ریاست صرف 26.35 کروڑ روپئے خرچ کرسکی۔ اس طرح اس کے پاس 17.46 کروڑ روپئے اب بھی موجود ہیں۔جناب شیخاوت نے اس بات پر زور دیا کہ ہر دیہی گھر کو پینے کا پانی فراہم کرنا قومی ترجیح ہے اور ریاست کو چاہیے کہ وہ مقررہ وقت کے اندر اس ہدف کو پورا کرنے کی کوشش کرے۔
پانی کے نظام کی طویل مدت تک برقراری کے لیے آبی وسائل کی اہمیت پر زور دیتے ہوئے مرکزی وزیر نے مشورہ دیا کہ پینے کے پانی کی فراہمی کے نظام کو طویل مدتی بنیاد پر مستحکم بنانے کی غرض سے پانی کے موجودہ وسیلوں کو مستحکم بنایا جائے۔ اس کے لیے منصوبہ بندی گاوں کی سطح پر کی جائے اور ہر گاوں کے لیے ولیج ایکشن پلان  تیار کیا جائے۔
سال 2020-21 کے دوران میگھالیہ کے لیےپی آر آئیز کے لیےپندرہویں مالی کمیشن کی طرف سے 182 کروڑ روپئے مختص کیے گئے ہیں اور اس کا 50 فیصد پانی کی سپلائی اور حفظان صحت کے لیے استعمال کرنا لازمی ہے۔
کووڈ-19 وبائی بیماری کے مدنظر یہ ضروری ہے کہ لوگ پانی کے نلوں کے قریب اور پانی کے عوامی وسائل کے نزدیک بھیڑ نہ لگائیں۔ میگھالیہ کے وزیر اعلیٰ سے درخواست کی گئی ہے کہ وہ تمام گاؤوں میں پانی کی فراہمی کے کام میں تیزی لائیں جس سے مقامی لوگوں اور مائی گرینٹ کارکنوں کو فاضل روزگار ملے گا اور دیہی معیشت کو فروغ حاصل ہوگا۔
جل شکتی کے وزیر نے میگھالیہ کے وزیر اعلیٰ کو دسمبر 2022 تک 100 فیصد ایف ایچ ٹی ایس ریاست بنانے کے لیے مکمل حمایت کا یقین دلایا۔ اور کہا کہ وہ جلد ہی ویڈیو کانفرنس کے ذریعے وزیر اعلیٰ کے ساتھ جے جے ایم کی منصوبہ بندی اور عملد رآمد کے بارےمیں تبادلہ خیال کریں گے۔
'
خواتین اور بچوں کی ترقیات کی وزارت
گم شدہ اور غیر محفوظ بچوں کا پتہ لگانے کے لیے نیشنل ٹریکنگ سسٹم
خواتین اور اطفال کی بہبود کی وزارت نے گم شدہ اور بازیاب بچوں کا پتہ لگانے کے لیے ‘‘ٹریک چائلڈ پورٹل’’ کی تشکیل کی ہے۔ پولیس اسٹیشنوں، جووینائل جسٹس بورڈس اور بچوں کی دیکھ ریکھ والے اداروں سے کہا گیا ہے کہ گم شدہ اور بازیاب بچوں کے بارے میں معلومات کو مسلسل اپڈیٹ کرتے رہیں۔ گزشتہ پانچ برسوں کے دوران گم اور بازیاب ہونے والے بچوں کے معاملات کی سالانہ تفصیل حسب ذیل ہے؛
|
|
نمبر شمار
|
|
سال
|
|
گمشدہ بچوں کی مجموعی تعداد
|
|
بازیاب بچوں کی مجموعی تعداد
|
|
1
|
|
2016
|
|
46088
|
|
41931
|
|
2
|
|
2017
|
|
47082
|
|
43251
|
|
3
|
|
2018
|
|
48875
|
|
40296
|
|
4
|
|
2019
|
|
49279
|
|
44289
|
|
5
|
|
2020

|
|
43515
|
|
38113
یہ اطلاع آج راجیہ سبھا میں خواتین اور بچوں کی بہبود کی وزیر محترمہ اسمرتی زوبین ایرانی نے ایک تحریری جواب میں دی۔
سائنس اور ٹیکنالوجی کی وزارت
ہندستانی سائنس دانوں نے تحریک آزادی میں اہم رول ادا کیا :مرکزی وزیر ڈاکٹر جتیندر سنگھ
ہندستانی تحریک آزادی اور سائنس کا کردار’ موضوع پر دو روزہ قومی کانفرنس میں سائنس سے وابستہ افراد ، اساتذہ اور سائنس دانوں نے نوآبادیاتی ہندستان میں سائنس کے رول پر بات کی
نئی دہلی، یکم دسمبر/ ارضیاتی سائنس ، سائنس اور ٹکنالوجی کے مرکزی وزیر مملکت  ڈاکٹر جتیندر سنگھ نے کہا کہ ہندستانی سائنس دانوں نے نہ صرف ملک کو آزاد کرانےمیں اہم رول ادا کیا بلکہ وہ آج بھی ملک کی ترقی میں اپنا اہم رول ادا کررہے ہیں۔ ڈاکٹر جتیندر سنگھ‘ہندستانی تحریک آزادی اور سائنس کا کردار’ موضوع پر منعقد دو روزہ قومی سمینار میں بطور مہمان خصوصی شرکت کررہے تھے۔
مرکزی وزیر نےیہ بھی کہا کہ ہندستان کو نوآبادیاتی سائنسی منصوبوں کے تحت ہی غلام بنایا گیا تھا اور ملک نے بھی ہندستانی سائنسی منصوبوں کے ذریعہ ہی آزادی حاصل کی۔ انہوں نےتحریک آزادی کے دوران سائنس دانوں کےذریعہ ادا کئےگئے رول پر مزید روشنی ڈالتے ہوئے کہا کہ جو لوگ سائنسی سرگرمیوں میں مصروف نہیں تھے، انہوں نے بھی آزادی کی لڑائی لڑنے کے لئےسائنسی طریقے اپنائے ۔مثال کے طور پر انہوں نے خودمہاتماگاندھی سب سے بڑےسائنسی جانباز تھے اوربرطانوی حکومت کے خلاف ان ان کا عدم تشدد اور ستیہ گرہ پر مبنی طریقہ بھی ایک سائنسی طریقہ ہی تھا۔ وزیر موصوف نے سرجےسی بوس کی سالگرہ پر ان کے کارناموں کو بھی یاد کیا۔
انڈین انسٹی ٹیوٹ آف ٹکنالوجی، بمبئی ،کے پروفیسر بی این جگتاپ نے کہا کہ سائنس تحریک آزادی کے دوران ترقی ،بیداری اور آزادی کا ایک آلہ تھا۔ پروفیسر جگتاپ نے کہا کہ ‘‘ہمیں اپنے سائنس دانوں کے کارناموں کو یاد رکھنا چاہئےاور اس پر عمل کرنا چاہئے۔ انہوں نے زور دے کر کہا کہ نوآبادیاتی دور میں محدود وسائل کے ساتھ سائنسی سرگرمیوں کو انجام دینا ایک مشکل کام تھا اور ہمارے سائنس دانوں نے ایسے خراب حالات میں کئی ادارے قائم کئے ہیں۔ وزیر موصوف نے انہیں دور اندیش قرار دیتے ہوئے کہا کہ وہ مستقبل کے حالات کو محسوس کرنے والے تھے۔
منگل کو ختم ہونے والے اس پروگرام میں جناب جینت سہسربودھے نےآؤٹ ریچ خطبہ پیش کیا۔ انہوں نے گوا کے پنجی میں آئندہ منعقد ہونے والے انڈیا انٹرنیشنل سائنس فیسٹول 2021 کے بارے میں بتایا۔انہوں نے کہا کہ ا س سال کے آئی آئی ایس ایف کا موضوع وزیراعظم جناب نریندر مودی کے ذریعہ آزادی کا امرت مہوتسو کے لئے بتائے گئےپانچ مقاصد پر مبنی ہوگا۔ اسی کے تحت آئی آئی ایس ایف 2021 کا موضوع جن پانچ مقاصد پر مبنی ہوگا ، ان میں شامل ہیں ہماری تحریک آزادی ،بہترمستقبل کا تصور، گزشتہ 75 سالوں کی حصولیابیاں ،مستقبل کی منصوبہ بندی اور عزائم۔
سی ایس آئی آر –نیشنل انسٹی ٹیوٹ آف سائنس کمیونی کیشن اینڈ پالیسی ریسرچ  کی ڈائریکٹر ڈاکٹر رجنا اگروال نے کہاکہ یہ کانفرنس ایک الگ طریقے سے آزادی کا امرت مہوتسو منانے کی ضرورت ہے کیونکہ یہ تحریک آزادی میں سائنس دانوں کے کردار پر مرکوز ہے۔ اس پروگرام کے لئے 1500 شرکا نے رجسٹریشن کرایا ہے اور ان کی طرف سے تقریباً 250 مقالے ،شعری مواد اور سائنٹونس موصو ل ہوئے ہیں۔
وگیان پرسار کے ڈائریکٹر ڈاکٹر نکل پراشر نے تمام شرکا کا شکریہ ادا کیا ۔ سی ایس آئی آر –این آئی ایس سی پی آر –وگیان پرسار اور وگیان بھارتی مشترکہ طور پر سی ایس آئی آر نیشنل فزیکل لیبارٹری  آڈیٹوریم سے ورچوئل موڈ میں دو روزہ سائنس کمیونی کیٹرس اور ٹیچرس کی قومی کانفرنس منعقد کررہے ہیں۔
ش ح۔ق ت- ج
Uno13549
(Visitor Counter : 135
وزیراعظم کا دفتر
وزیراعظم نے بارہ بنکی میں سڑک حادثے میں جانوں کے اتلاف پر تعزیت کا اظہار کیا
پی ایم این آر ایف سے امدادی رقم کا اعلان کیا
نئی دہلی،28؍ جولائی : وزیراعظم جناب نریندر مودی نے اتر پردیش کے بارہ بنکی میں ہوئے سڑک حادثے میں جانوں کے اتلاف پر دکھ کا اظہار کیا ہے۔
ایک ٹوئیٹ میں وزیراعظم نے کہا ہے : ’’یوپی کے بارہ بنکی میں ہوئے سڑک حادثے کی خبر سے بہت دکھی ہوں۔ غمزدہ کنبوں کے تئیں میری تعزیت ۔ ابھی وزیراعلیٰ یوگی جی سے بھی بات ہوئی ہے۔ سبھی زخمی ساتھیوں کے مناسب علاج کا نظم کیا جا رہا ہے۔‘‘
وزیراعظم جناب نریندر مودی نے حادثے میں اپنی جان گنوانے والوں کے رشتے داروں کو بطور امداد 2 لاکھ روپے اور زخمیوں کو 50 ہزار روپے دیئے جانے کا بھی اعلان کیا ہے۔
پی ایم او کے ایک ٹوئیٹ میں کہا گیا ہے: ’’وزیراعظم نریندر مودی نے بارہ بنکی میں ہوئے المناک حادثے میں اپنی جان گنوانے والوں کے رشتے داروں کے لئے پی ایم این آر ایف سے 2 لاکھ روپے کی امداد کا اعلان کیا ہے۔ زخمیوں کو فی کس 50 ہزار روپے دیئے جائیں گے۔‘‘
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7112
(
خوراک کی ڈبہ بندی کی صنعتوں کی وزارت
گھریلو سطح پر خوراک کو ڈبہ بند کرنے کی صنعتوں کا فروغ
خوراک کو ڈبہ بند کرنے کی صنعتوں کے وزیر مملکت جناب پرہلاد سنگھ پاٹل نے آج لوک سبھا میں ایک تحریری جواب میں بتایا کہ حکومت مختلف اسکیموں کے ذریعہ خوراک کو ڈبہ بند کرنے کی صنعتوں کو ترغیب دیتی ہے۔ خوراک کو ڈبہ بند کرنے کی صنعتوں کی وزارت پردھان منتری کسان سمپدا یوجنا  اور مرکز کی اسپاؤنسر والی اسکیم پردھان منتری فارمالائزیشن آف مائیکرو فوڈ پرویسنسگ انٹر پرائزز  کو ملک بھر میں نافذ کر رہی ہے۔ وزارت ڈبہ بند خوراک / ڈبہ بند خوراک کے تحفظ کی صنعتوں نیز ایکسپورٹ –اورئنٹیڈ صنعتوں کے قیام کے لئے صنعت کاروں کو امداد کی شکل میں قرض سے جڑی مالی امداد  فراہم کرتی ہے۔ ان اسکیموں کا مقصد ملک میں خوراک کو ڈبہ بند کرنے کی صنعتوں کی صلاحیت کو بڑھانا، ان کی جدید کاری اور ان کے قیام کو فروغ دینا ہے۔
ایگریکلچرل اینڈ پروسیس فوڈ پروڈکٹ ایکسپورٹ ڈیولپمنٹ اتھارٹی  بھی بنیادی ڈھانچے، معیار اور مارکیٹ ڈولپمنٹ وغیرہ کے لئے اپنی مختلف اسکیموں کے تحت خوراک کو ڈبہ بند کرنے والے بر آمد کاروں کو ترغیب فراہم کرتی ہے۔
اس کے علاوہ حکومت نے مختلف انضباطی اور پالیسی اصلاحات کی ہیں تاکہ بر آمدات میں مصروف کاروباریوں سمیت خوراک کو ڈبہ بند کرنے سے متعلق سرمایہ کاروں کے لئے ساز گار ماحول کو یقینی بنایا جاسکے۔ ان اقدامات میں ایک ان گریڈین پر مبنی منظوری نظام کے لئے پروڈکٹ کی منظوری کے نظام کی منتقلی شامل ہے اور کابینہ سکریٹری کے تحت سکریٹریوں کے ایک با اختیار گروپ کو قائم کرنا ہے۔ اس کے علاوہ ایم او ایف پی آئی سمیت مختلف وزارتوں اور محکموں میں پروجیکٹ ڈولپمنٹ سیل بھی قائم کرنا ہے۔
حکومت نے 10 ہزار 900 کروڑ روپے کی لاگت سے خوراک کو ڈبہ بند کرنے کی صنعت کے لئے 31 مارچ 2021 کو پیدا وار سے جڑی ترغیبی اسکیم کو منظوری دی ہے تاکہ عالمی خوراک مینوفیکچرنگ چمپئنز کی تشکیل کی حمایت کی جاسکے اور بین الاقوامی مارکیٹ میں خوراک کی اشیاء کی ہندوستانی برانڈس کو تعاون دیا جاسکے۔ اس اسکیم کے رہنما خطوط 2 مئی 2021 کو جاری کئے گئے تھے اور ایپلی کیشن وصول کرنے کی آخری تاریخ 24 جون 2021 تھی۔ اب تک 129 کمپنیوں کا پیدا وار سے جڑی ترغیبی اسکیم کے تحت احاطہ کیا جا چکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3478
(Visitor Counter : 100
وزیراعظم کا دفتر
وزیر اعظم 26 نومبر کو یوم آئین کی تقریبات میں شرکت کریں گے
وزیر اعظم پارلیمنٹ کے سینٹرل ہال میں یوم آئین کے پروگرام میں خطاب کریں گے
وزیر اعظم وگیان بھون میں سپریم کورٹ کے زیر اہتمام یوم آئین کی تقریبات کا افتتاح بھی کریں گے
نئی دہلی، 24 نومبر 2021:
1949 میں دستور ساز اسمبلی کے ذریعے بھارت کے آئین کی منظوری کی یاد میں قوم 26 نومبر کو یوم آئین منائے گی۔ یوم آئین منانے کا سلسلہ 2015 میں شروع ہوا تھا جس کی بنا وزیر اعظم کے اس تاریخ ساز دن کی اہمیت کا مناسب طور پر اعتراف کیے جانے کے وژن سے پڑی تھی۔ اس وژن کی جڑیں اس وقت کے گجرات کے وزیر اعلی جناب نریندر مودی کے ذریعے 2010 میں منعقدہ "سمودھان گورو یاترا" میں بھی مل سکتی ہیں۔
اس سال یوم آئین کی تقریبات کے ایک حصے کے طور پر وزیراعظم نریندر مودی 26 نومبر 2021 کو پارلیمنٹ اور وگیان بھون میں منعقد ہونے والے پروگراموں میں شرکت کریں گے۔
پارلیمنٹ میں منعقد ہونے والا پروگرام صبح 11 بجے شروع ہوگا اور پارلیمنٹ کے سینٹرل ہال میں ہوگا۔ اس پروگرام میں عزت مآب صدر جمہوریہ، نائب صدر، وزیر اعظم اور لوک سبھا اسپیکر خطاب کریں گے۔ عزت مآب صدر جمہوریہ کے خطاب کے بعد قوم آئین کا دیباچہ پڑھنے میں ان کے ساتھ لائیو شامل ہوگی۔ عزت مآب صدر جمہوریہ دستور ساز اسمبلی کی بحث کا ڈیجیٹل ورژن، آئین ہند کی خطاطی کا ڈیجیٹل ورژن اور آئین ہند کا تازہ ترین ورژن بھی جاری کریں گے جس میں آج تک کی تمام ترامیم شامل ہوں گی۔ وہ 'آئینی جمہوریت پر آن لائن کوئز' کا افتتاح بھی کریں گے۔
وزیراعظم نئی دہلی، وگیان بھون کے پلینری ہال میں شام ساڑھے پانچ بجے سپریم کورٹ کے زیر اہتمام یوم آئین کی دو روزہ تقریبات کا افتتاح کریں گے۔ اس موقع پر سپریم کورٹ کے تمام جج، تمام ہائی کورٹس کے چیف جسٹس اور سینئر ترین پوئسن جج، سالیسٹر جنرل آف انڈیا اور قانونی برادری کے دیگر ارکان موجود ہوں گے۔ وزیر اعظم اس پروگرام میں بھی خطاب کریں گے۔
امور داخلہ کی وزارت
وزارت داخلہ نے سال 2022 کے 4 اسپیشل آپریشنز کے لئے ’’اسپیشل آپریشن میڈل‘‘ کا اعلان کیا
وزارت داخلہ نے سال 2022 کے 4 اسپیشل آپریشنز کے لئے اپنے ’’اسپیشل آپریشن میڈل‘‘ کا اعلان کردیا ہے۔اس میڈل کی شروعات 2018 میں کی گئی تھی، جس کا مقصد اعلی درجے کی منصوبہ بندی، ملک/ ریاست/ مرکز کے زیر انتظام علاقے کی سکیورٹی کے لئے اہمیت کے حامل اور معاشرے کے بڑے طبقے کی سکیورٹی کے لئے اہم آپریشنز کو تسلیم کرنا ہے۔یہ ایوارڈ انسداد دہشت گردی، سرحدی کارروائی، اسلحہ کے کنٹرول، منشیات کی اسمگلنگ کی روک تھام اور بچاؤں کی کارروائیوں جیسے شعبوں میں اسپیشل آپریشنز کے لئے دیا جاتا ہے۔ اس میڈل کا اعلان ہر سال 31 اکتوبر کو کیا جاتا ہے۔ ایک سال میں عام طور پر غیر معمولی حالات میں ایوارڈ کے لئے تین اسپیشل آپریشنز پر غور کیا جاتا ہے۔تاہم ریاستی / مرکزی کے زیر انتظام علاقے کی پولیس کی حوصلہ افزائی کے لئے زیادہ سے زیادہ پانچ اسپیشل آپریشنز کے لئے بھی یہ ایوارڈ دیئے جاسکتے ہیں۔

۔۔۔۔۔۔۔۔۔۔۔
ش ح۔ق ت۔ ن ا۔
U- 12031
(
ریلوے کی وزارت
ہندوستانی ریلوے ڈیجیٹل انڈیا پہل کو بڑے پیمانے پر فروغ دے رہا ہے
لین دین کا ڈیجیٹل طریقہ کار ریلوے مسافروں کو سہولت فراہم کرتا ہے
ای کیٹرنگ سروس فی الحال 310 ریلوے اسٹیشنوں پر 1755 سروس پرووائیڈرز اور 14 فوڈ ایگریگیٹرز کے ذریعے دستیاب ہے، جو روزانہ اوسطاً 41,844 کھانے فراہمی کرتی ہے
596 ٹرینوں میں 3081 پی او ایس مشینیں دستیاب ہیں اور پی او ایس مشینوں کے ساتھ 4316 اسٹیٹک یونٹس فراہم کی گئی ہیں
ہندوستانی ریلوے ڈیجیٹل انڈیا پہل کو فروغ دینے کے لیے، ریلوے اسٹیشنوں پر کیٹرنگ یونٹس کے ذریعے کھانے پینے کی اشیاء کی خریداری کے لیے لین دین کے ڈیجیٹل طریقہ کار کی حوصلہ افزائی کررہی ہے اور 8878 اسٹیٹک یونٹس میں ڈیجیٹل ادائیگی کی سہولت موجود ہے۔ اس کے علاوہ، ہینڈ ہیلڈ پی او ایس مشینیں کیٹرنگ یونٹس میں فراہم کی جا رہی ہیں تاکہ پرنٹ شدہ بل اور انوائس تیار کیے جائیں جو کیے گئے لین دین کی تمام تفصیلات کی عکاسی کرتے ہیں اور زائد چارجنگ کی شکایات کو دور کرتے ہیں۔ اس وقت 596 ٹرینوں پر 3081 پی او ایس مشینیں دستیاب ہیں، پواو ایس مشینوں کے ساتھ 4316 اسٹیٹک یونٹیں فراہم کی گئی ہیں۔
ٹرینوں میں مسافروں کے لیے دستیاب متبادل کی حد کو وسعت دینے کے لیے، ہندوستانی ریلوے پر ای کیٹرنگ خدمات متعارف کرائی گئی ہیں۔ ای کیٹرنگ خدمات کا انتظام آئی آر سی ٹی سی کے ذریعے کیا جاتا ہے۔ مسافر ای ٹکٹ کی بکنگ کے وقت یا ٹرین میں سفر کے دوران ایپ/کال سینٹر/ویب سائٹ/1323 پر کال کرکے اپنی پسند کے کھانے کا پہلے سے آرڈر دے سکتے ہیں۔ ای کیٹرنگ سروس فی الحال 1755 سروس پرووائیڈرز کے ذریعے 310 ریلوے اسٹیشنوں پر دستیاب ہے۔ اور 14 فوڈ ایگریگیٹرز، روزانہ اوسطاً 41,844 کھانے کی فراہمی کرتے ہیں۔
وزیراعظم کا دفتر
وزیراعظم نے ہندی دِوس کے موقع پرعوام کو مبارکباددی ہے
وزیراعظم جناب نریندرمودی نے ہندی دِوس کے موقع پرعوام کو مبارکباددی ہے۔
ایک ٹویٹ میں وزیراعظم نے کہا:
‘‘ہندی نے ،ہندوستان کو پوری دنیا میں ایک خاص مقام دلایا ہے ۔ اس کی سادگی، لطافت اور حساسیت ہمیشہ اپنی طرف راغب کرتی ہے۔ ہندی دیوس کے موقع پر، میں، ان تمام لوگوں کو دلی مبارکباد پیش کرتا ہوں جنہوں نے اسے مرصع اور بااختیار بنانے میں انتہائی تعاون کیا ہے۔’’
وزیراعظم کا دفتر
وزیراعظم سائنس و ٹکنالوجی کے لئے شانتی سوروپ بھٹناگر ایوارڈ دیا
نئی دہلی، 28 فروری 2019، وزیراعظم جناب نریندر مودی نے آج یہاں وگیان بھون میں منعقدہ ایک تقریب میں 17۔2016 اور 2018 کے لئے شانتی سوروپ بھٹناگر پرائز دیا۔
ایوارڈ یافتگان کو مبارکباد پیش کرتے ہوئے وزیراعظم مودی نے کہا کہ سائنس ، ٹکنالوجی اور اختراع پردازی کو سماج کی توقعات اور ضرورتوں کے ساتھ جوڑنا چاہیے۔ انہوں نے کہا کہ ہمارے سائنسی اداروں کو مقامی مسائل کا حل تلاش کرنے اور مستقبل کی ضرورتوں کے ساتھ ہم آہنگ ہونا چاہیے۔
وزیراعظم نے نئے اور ابھرتے شعبے جیسے بگ ڈاٹا، مشین لرننگ، بلاک چین اور مصنوعی دانشوری میں تحقیق و ترقی کی ضرورت پر زور دیا۔ انہوں نے کہا کہ بین شعبہ جاتی سائبر طبعی نظام سے متعلق قومی مشن، ان شعبوں میں تحقیق و ترقی کو بہتر بنائے گا۔ انہوں نے سائنسی برادری سے چوتھے صنعتی انقلاب کا فائدہ حاصل کرنے اور تکنالوجیاں تیار کرنے کے لئے کہا جو ہندوستان کو مینوفیکچرنگ، معلومات اور ٹکنالوجی پر مبنی صنعتوں کے لئے عالمی ہب بنائے گا۔
وزیراعظم نے سائنسی برادری کی محدود وسائل میں کام کرتے ہوئے عالمی معیار کی حصولیابیوں کی تعریف کی۔ اس پس منظر میں انہوں نے اسرو کے انتہائی کامیاب خلائی پروگرام اور ہندوستان کے فارمی سیوٹیکل سیکٹر کی بے پناہ ترقی اور متعدد سی ایس آئی آر اقدامات کا ذکر کیا۔
سیلوں سے آگے سوچنے کی ضرورت کے بارے میں بات کرتے ہوئے وزیراعظم نے کہا کہ سائنس دانوں اور محققین کو بین شعبہ جاتی طریقہ اپنانا چاہیے۔ ایسے طریقہ کار سے متعدد سائنسی سوالات کے تیز رفتار اور بہتر حل تلاش کرنے میں مدد ملے گی۔ وزیراعظم نے کہا کہ مرکزی حکومت کی پالیسیوں کا مقصد ملک میں آبادی، جمہوریت اور ڈیمانڈ کا فائدہ اٹھانا ہے۔ انہوں نے ہندوستان میں اختراع پردازی کے عمل کو تیز کرنے اور سائنس اور ٹکنالوجی کو مستحکم کرنے کے لئے حکومت کے ذریعہ کئے گئے متعدد اقدامات کا ذکر کیا۔
شانتی سوروپ بھٹناگر پرائز، کونسل آف سائٹفک اینڈ ایڈسٹریل ریسرچ  کے بانی ڈائرکٹر ڈاکٹر شانتی سوروپ بھٹناگر کے نام پر ہے اور یہ سائنس و ٹکنالوجی کے مختلف شعبوں میں ہندوستان کی غیر معمولی کام کے اعتراف میں سالانہ دیا جاتا ہے۔
۔۔۔۔۔۔۔۔۔۔۔
م ن۔ش س۔ن ا۔
U- 1298
(Visitor Counter : 48
وزارتِ تعلیم
تعلیمی اداروں، صنعتوں اور تحقیق و ترقی کے اداروں کے درمیان روابط کے فروغ کے لئے حکومت کے ذریعہ کئے گئے اقدامات
نئی دہلی، 15 /مارچ2021 ۔ تعلیمی اداروں، صنعتوں اور تحقیق و ترقی کے اداروں کے درمیان روابط کو فروغ دینے کے لئے حکومت کے ذریعہ کئے گئے اقدامات حسب ذیل ہیں:
- امپیکٹنگ ریسرچ اینوویشن اینڈ ٹیکنالوجی : اس اقدام کا مقصد جدید ترین انجینئرنگ چیلنجوں کے لئے حل دستیاب کرانا اور ٹیکنالوجی کے شعبہ سے متعلق 10 اہم شعبوں یعنی حفظان صحت، توانائی، پائیدار بساوٹ، نینو ٹیکنالوجی ہارڈویئر، آبی وسائل اور دریاؤں کے نظامات، ایڈوانسڈ مٹیریل، اطلاعاتی اور مواصلاتی ٹیکنالوجی، مینوفیکچرنگ، سکیورٹی اور دفاع، اور ماحولیاتی سائنس اور آب و ہوا کی تبدیلی کے معاملے میں معلومات کی منتقلی۔ یہ ایک پین آئی آئی ٹی اور آئی آئی ایس سی جوائنٹ انیشیٹو ہے، جس کا مقصد ریسرچ کے لئے ایک لائحہ عمل تیار کرنا ہے۔ 2018-2019 کے دوران 46.30 کروڑ روپئے اور 2019-2020 کے دوران 47.20 کروڑ روپئے اس مقصد کے لئے جاری کئے گئے ہیں۔
- ریسرچ پارک: آئی آئی ٹی دہلی، آئی آئی ٹی گوہاٹی، آئی آئی ٹی کھڑگپور، آئی آئی ٹی کانپور، آئی آئی ٹی چنئی میں ریسرچ پارک قائم کئے گئے ہیں، جو انٹرپرینیورشپ اور انڈسٹری کے درمیان ایک انٹرفیس دستیاب کراتے ہیں، تاکہ آئی آئی ٹیز کے طلباء اور فیکلٹی ممبران کے اشتراک سے ان کی آر اینڈ ڈی یونٹس قائم کی جاسکیں۔ سال 2020-21 میں 144.50 کروڑ روپئے جاری کئے گئے ہیں۔
- اُچتر اَوِشکار یوجنا : یہ اقدام اعلیٰ معیار کی ایسی اختراعات کو فروغ دیتا ہے جس کا اثر صنعت کی ضرورتوں پر براہ راست پڑتا ہے اور اس طرح سے وہ بھارتی مینوفیکچرنگ میں مسابقت کو فروغ دیتا ہے۔ اس پروجیکٹ کے تحت اکیڈمیاں اور انڈسٹری کے مابین - بھارت کے اندر یا بھارت کے باہر – اشتراک شامل ہے۔
پیشہ ورانہ تعلیم کو رفتار دینے کے لئے نیشنل اپرینٹس شپ ٹریننگ اسکیم کی خاطر 2021-22 کے لئے 500 کروڑ روپئے مختص کئے گئے ہیں۔ مزید برآں یو جی سی اپرینٹس شپ/ انٹرن شپ ایمبیڈیڈ ڈگری پروگرام کے لئے رہنما ہدایات جاری کرچکا ہے۔
یہ اطلاع مرکزی وزیر تعلیم جناب رمیش پوکھریال ’نشنک‘ نے آج لوک سبھا میں ایک تحریری جواب میں دی۔
ش ح۔ م م۔ م ر
U-NO. 2565
(Visitor Counter : 100
وزیراعظم کا دفتر
وزیراعظم نے قومی کھیل اور شجاعت ایوارڈ- 2020 کے فاتحین کو مبارک دی
نئی دہلی،29اگست 2020/وزیراعظم جناب نریندر مودی نے آج قومی کھیل اور شجاعت ایوارڈ،2020 کے فاتحین کو مبارک باد دی۔
وزیراعظم نے کہا کہ ’’ ان تمام ہنرمند کھلاڑیوں کو مبارک باد، جنہیں قومی کھیل اور شجاعت ایوارڈ،2020 سے سرفراز کیا گیا ہے۔ ان ایتھلیٹوں سے بہت کچھ سیکھنے کی ضرورت ہے۔ ان کی کامیابی، کئی ابھرتے ہوئے کھلاڑیوں کو ترغیب دیتی ہیں۔
ایوارڈ فاتحین کو ان کے مستقبل کی کوششوں کے لئے نیک خواہشات و نیک تمنائیں‘‘۔